ये है दक्षिण गुजरात का इकलौता पर्वतीय पर्यटन स्थल। कलकल बहते झरने, दूर तक फैली हरियाली और रामायणकालीन प्रमाण इस पर्वतीय क्षेत्र की विशेषता हैं।
यह इलाका भारत की उस 1600 किलोमीटर लंबी पश्चिमी घाट पर्वतीय श्रृंखला का हिस्सा है जिसे संयुक्त राष्ट्र संघ ने विश्व धरोहर की सूची में स्थान दिया है। संयुक्त की इस आशय की सूची में इस पर्वत श्रृंखला को आठवां स्थान मिला है। सापूतारा वनक्षेत्री वाली वाली पश्चिमी घाट पर्वत श्रृंखला गुजरात, महाराष्ट्र की सीमा से आरंभ होकर गोवा, कर्नाटक, तमिलनाडु तथा केरल तैक फैली है।
इसका एक किनारा कन्या कुमारी से जुड़ता है। बहरहाल, सूची में पहले स्थान पर बेल्जियम के वालोनियानी स्थित कोयले की खदाने, दूसरे स्थान पर स्वीडन के हेलसिंहलैंड के फार्म हाउस तथा तीसरे स्थान पर रियो डि जिनेरी, केरिआको के लैंडस्कैप हैं। इसी क्रम में तुर्की की निओलिथिक साइट ऑफ केटलहोयूक, चाड के औनियांग के तालाब तथा कांगों के सांघा ट्रिनेशनल को क्रमश: चौथा, पांचवां व छटवां स्थान दिया गया है। सातवें स्थान पर पडोसी देश चीन की येंगजियांग फोसिल साइट है।
सापूतारा को एक बेहतरीन पर्यटन स्थल का रूप में विकसित करने के लिए राज्य सरकार ने प्रयास शुरू कर दिए हैं। इसके अंतर्गत आगामी दिनों में सूरत का नाम दक्षिण गुजरात के महत्वपूर्ण पर्यटन स्थलों में शुमार हो जाएगा। सापूतारा में बनने वाले रॉकफिल डैम में बोटिंग के साथ-साथ पैराग्लाइडिंग के लिए भी यह पर्यटन स्थल अंतरराष्ट्रीय स्तर पर पहचान बनाएगा।
awa_Deva hin_Deva hin_Deva hin_Deva